1993L0065 — ET — 01.05.2004 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:





Muudetud:









▼B

NÕUKOGU DIREKTIIV 93/65/EMÜ,

19. juuli 1993,

omavahel ühilduvate tehnospetsifikaatide määratlemise ja kasutamise kohta lennuliikluse korraldamiseks vajalike seadmete ning süsteemide hankimisel







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 84 lõiget 2, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust, ( 3 ) ning arvestades, et: ning arvestades, et: suure liiklustiheduse tõttu on Euroopa lennuliikluses tekkinud märkimisväärseid pingeid; seni on juhtimissüsteeme välja arendatud ja töösse rakendatud vastavalt Rahvusvahelise Tsiviillennunduse Organisatsiooni (ICAO) sätetele, mis lubavad siseriiklikke või kohalikke tõlgendusi; ühenduse standardite määratlemine ja kasutuselevõtt on tõhus moodus üldise lennuliikluse korraldamiseks, kuna praegune olukord, mis põhineb riiklikel ja kohalikel süsteemidel, on põhjustanud tehnilist ja kasutuslikku kokkusobimatust, mis nüüd takistab liikmesriikide lennujuhtimisteenistuste vahelist kontrollitavate lendude üleandmist; peab arvestama olulist tööd, mida lennuliikluse korraldamisel on teinud Euroopa tsiviillennunduskonverents (ECAC) ja Eurocontrol, ning 1990. aasta aprillis ja 1992. aasta märtsis ECACi raames kohtunud ministrite tehtud asjakohaseid otsuseid; tuleks juurutada korralduslik integreeritus, et lühikese ajaga leida lahendus õhuruumi ülekoormatuse probleemidele ja edendada lennuliikluse sujuvust; ühtlustamis- ja integratsiooniprotsessi edendaks kõigi liikmesriikide ühinemine lennunavigatsiooni ohutuse alast koostööd käsitleva rahvusvahelise konventsiooniga; resolutsiooni 89/C 189/02 ( 4 ) kohaselt oleks kõigi liikmesriikide ühinemine lennunavigatsiooni ohutuse alast koostööd käsitleva rahvusvahelise konventsiooniga hõlpsam, kui need liikmesriigid, kes juba on selle konventsiooni osalised, püüaksid vajaduse korral Eurocontroli raames vastu võtta kõnealust ühinemist kergendavaid meetmeid; Eurocontroli vastuvõetud tehnospetsifikaadid vastavad ICAO soovitatud standarditele ja tavadele; komisjonile, keda abistab liikmesriikide esindajatest moodustatud komitee, tuleks kooskõlas nõukogu 13. juuli 1987. aasta otsuses 87/373/EMÜ (millega kehtestatakse komisjoni rakendamisvolituste kasutamise menetlus) ( 5 ) sätestatud menetlusega anda volitused teha teatavad Eurocontroli standardid ühenduse tasandil kohustuslikuks; Euroopa standardimine on võtmetegur püsiva ohutustaseme rajamiseks lennuliikluse korraldamisel; Eurocontrol ja Euroopa standardimisasutused peaksid tegema omavahel koostööd; tuleks täpsustada, et kooskõlas nõukogu 28. märtsi 1983. aasta direktiiviga 83/189/EMÜ (millega nähakse ette tehnilistest standarditest ja eeskirjadest teatamise kord) ( 6 ) võib komisjon pärast Eurocontroliga konsulteerimist anda Euroopa standardimisasutustele volitused lennuliikluse korraldamist toetavate Euroopa standardite koostamiseks; igal juhul peab ühe liikmesriigi territooriumil seaduslikult turustatud mis tahes seade saama vabalt liikuda teiste liikmesriikide territooriumidel; lennunavigatsiooni ohutuse alast koostööd käsitlev rahvusvaheline konventsioon määrab Eurocontroli asjaomaseks asutuseks, kes võtab vajalikke meetmeid Euroopas esinevate probleemide lahendamiseks; ohutus on ühenduse õhutranspordi esmatähtis tegur; käesolevas direktiivis tuleks arvesse võtta 7. detsembri 1944. aasta Chicago rahvusvahelist tsiviillennunduse konventsiooni, milles sätestatakse, et ohutu ja korrapärase rahvusvahelise tsiviillennunduse arengu tagamiseks tuleks rakendada kõiki vajalikke meetmeid; nõukogu 21. detsembri 1976. aasta direktiivi 77/62/EMÜ (millega kooskõlastatakse riiklike tarnelepingute sõlmimise kord) ( 7 ) ja 17. septembri 1990. aasta direktiivi 90/531/EMÜ (vee-, energeetika-, transpordi- ja telekommunikatsioonisektoris tegutsevate üksuste hankemenetluste kohta) ( 8 ) kohaldatakse ka lennuliikluse korraldamise valdkonnas ja seetõttu tuleb kindlaks määrata hankeüksused; teatavates liikmesriikides ei reguleeri aeronavigatsiooniseadmete hankeid eespool nimetatud direktiivid; ühenduse õigussüsteemi inkorporeeritud Eurocontroli standardeid peavad siiski täitma kõik liikmesriigid, ON VASTU VÕTNUD KÄESOLEVA DIREKTIIVI:







Artikkel 1

Käesolevat direktiivi kohaldatakse omavahel ühilduvate tehnospetsifikaatide määratlemise ja kasutamise suhtes lennuliikluse korraldamiseks ettenähtud seadmete ja süsteemide hankimisel, eelkõige mis puudutab:

— sidesüsteeme,

— seiresüsteeme,

— süsteeme, mis osutavad automatiseeritud abi lennujuhtimisel, ja

— navigatsioonisüsteeme.

Artikkel 2

Käesolevas direktiivis kasutatakse järgmisi mõisteid:

a) tehnospetsifikaat — eelkõige pakkumisdokumentides sisalduvad tehnilised nõuded, mis määratlevad tööde, materjali, toote või tarne karakteristikud ning võimaldavad tööd, materjali, toodet või tarnet kirjeldada objektiivselt viisil, et see vastab tellija soovitud kasutusele. Need tehnilised kirjeldused võivad hõlmata kvaliteeti, talitlust, ohutust ja mõõtmeid, sealhulgas materjalile, tootele või tarnele esitatavaid nõudeid seoses kvaliteedi tagamisega, terminitega, tunnustega, katsetamise ja katsetusmeetodite, pakendamise, märgistamise või etikettimisega;

b) standard — tunnustatud standardimisorgani poolt korduvaks või pidevaks kasutuseks kinnitatud tehnospetsifikaat, mille järgimine ei ole üldjuhul kohustuslik;

c) Eurocontroli standard — füüsikalisi omadusi, konfiguratsiooni, materjali, talitlust, personali või menetlust käsitlevad Eurocontroli spetsifikaatide kohustuslikud osad, mille ühetaolist kohaldamist peetakse integreeritud lennuliiklusteenistuse süsteemi (ATS) rakendamise seisukohast vajalikuks (kohustuslikud osad sisalduvad Eurocontroli standarddokumendis).

Artikkel 3

1. Artiklis 6 sätestatud menetluse kohaselt määrab komisjon kindlaks ja võtab vastu eelkõige I lisas loetletud valdkondi käsitlevad Eurocontroli standardid ja nende hilisemad muudatused, mille kohaldamine tuleb ühenduse õiguse alusel kohustuslikuks muuta. Komisjon avaldab sel viisil kohustuslikuks tehtud tehnospetsifikaate käsitleva teabe Euroopa Ühenduste Teatajas.

2. Kindlustamaks, et I lisa, kus loetletakse Eurocontroli väljatöötatavad standardid, oleks võimalikult täielik, võib komisjon, järgides artiklis 6 sätestatud korda ja konsulteerides Eurocontroliga, vajaduse korral muuta I lisa vastavalt Eurocontroli tehtud muudatustele.

3. Itaalia Vabariik ja Hispaania Kuningriik võivad selle artikli kohaldamise lükata edasi ühe aasta võrra. Kui selle perioodi lõpuks ei suuda need liikmesriigid täita Eurocontroli standardeid, otsustab nõukogu vastavalt asutamislepingule, milliseid meetmeid on asjakohane võtta.

Artikkel 4

Kui vaja, võib komisjon Eurocontroli standardite rakendamise protsessi täiendamiseks anda standardimisvolitusi Euroopa standardimisasutustele kooskõlas direktiiviga 83/189/EMÜ, konsulteerides seejuures Eurocontroliga.

Artikkel 5

1. Ilma et see piiraks direktiivide 77/62/EMÜ ja 90/531/EMÜ kohaldamist, astuvad liikmesriigid mis tahes vajalikke samme tagamaks, et II lisas loetletud hankeüksused viitaksid aeronavigatsiooniseadmeid hankides iga lepingu üldistes dokumentides või spetsifikaatides käesoleva direktiivi kohaselt vastu võetud spetsifikaatidele.

2. Tagamaks, et II lisa oleks võimalikult täielik, teatavad liikmesriigid komisjonile igast loendis tehtud muudatusest. Komisjon muudab II lisa artiklis 6 sätestatud korras.

▼M2

Artikkel 6

1. Komisjoni abistab komitee.

2. Kui viidatakse käesolevale artiklile, kohaldatakse otsuse 1999/468/EÜ ( 9 ) artikleid 5 ja 7, võttes arvesse selle artikli 8 sätteid.

Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.

3. Komitee võtab vastu oma töökorra.

▼B

Artikkel 7

Oma volituste kasutamisel konsulteerib komisjon regulaarselt asjaomaste Euroopa aeronavigatsiooni organisatsioonide, õhuruumi kasutajate ja kutseorganisatsioonide esindajatega. Ta informeerib artiklis 6 nimetatud komiteed kõnealuste konsultatsioonide tulemustest.

Artikkel 8

1. Komisjon esitab Euroopa Parlamendile ja nõukogule regulaarselt aruandeid käesoleva direktiiviga ettenähtud korra toimimise kohta, lisades vajaduse korral ettepanekud artiklite 3 ja 4 rakendamise suhtes.

2. Liikmesriigid teatavad igal aastal komisjonile kõikidest käesoleva direktiivi eesmärkide saavutamiseks rakendatud meetmetest.

Artikkel 9

1. Liikmesriigid jõustavad käesoleva direktiivi täitmiseks vajalikud sätted ühe aasta jooksul selle vastuvõtmisest. Liikmesriigid teatavad sellest viivitamata komisjonile.

Kui liikmesriigid need sätted vastu võtavad, viidatakse nendes käesolevale direktiivile või lisatakse sellised viited neile ametliku avaldamise korral. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud põhiliste siseriiklike õigusnormide teksti. Komisjon teatab sellest teistele liikmesriikidele.

Artikkel 10

Käesolev direktiiv on adresseeritud liikmesriikidele.

▼M1









I LISA

ARTIKLIS 3 NIMETATUD EUROCONTROLI STANDARDITE VALDKONNAD

Soovituslik loend

Side

Navigeerimine

Järelevalve

Andmetöötlussüsteemid

Õhuruumi korraldus ja lennuliikluse korraldamise menetlused

Lennuliikluse korralduse tööeeskirjad ja operatiivnõuded

Inimressursid

▼B









II LISA

AERONAVIGATSIOONISEADMETE HANKIMISE EEST VASTUTAVAD HANKEÜKSUSED

▼M1

Eurocontrol

Rue de la Fusée, 96

B-1130 Bruxelles

Belgia

Régie des Voies Aériennes (RVA/RLW)

Centre Communication Nord (CCN)

rue du Progrès 80 Bte 2

B-1030 Bruxelles

▼A2

Tšehhi Vabariik

Řízení letového provozu České republiky, s. p.

(Air Navigation Services)

K letišti 1040/10

P.O.BOX 41

160 08 Praha

▼M1

Taani

Statens Luftfahrsvaesen

(Civil Aviation Administration)

Postbox 744

DK-Copenhagen SV

Billund Lufthavn

PO Box 10

DK-7190 Billund

Københavns Lufthavne A/S

PO Box 74

Flyvervej 11

DK-2770 Kastrup

▼B

Saksamaa

DFS Deutsche Flugsicherung GMBH

Kaiserleistr. 29-35

D-6050 Offenbach am Main

▼A2

Eesti

Lennuliiklusteeninduse AS

(Estonian Air Navigation Services)

Lennujaama tee 2

11101 Tallinn

Väikeste lennujaamade ja lennuväljade jaoks võivad hankeid korraldada kohalikud omavalitsused või omanikud.

▼M1

Kreeka

Ministry of Transport and Communications Civil Aviation Authority General Directorate of Air Navigation kes annab volitused eelkõige järgmisele asutusele:

Electronics Division Vasileos Georgiou 1 PO Box 73751-16604 Elliniko GR-Athens

▼B

Hispaania

AENA (Aeropuertos Españoles y Navegación Aérea)

Calle Santa Engracia, 120

E-Madrid

▼M1

Prantsusmaa

Ministre chargé de l'aviation civile Direction générale de l'aviation civile 48, rue Camille Desmoulins F-92452 Issy-les-Moulineaux Cedex ja oma pädevuse piires:

Aéroport de Paris 291, Boulevard Raspail F-75675 Paris Cedex 14

Iirimaa

The Irish Aviation Authority

Aviation House

Hawkins Street

IRL-Dublin 2

Aer Rianta Cpt.

Dublin Airport

IRL-County Dublin

Itaalia

ENAV

Ente Nazionale di Assistenza al Volo

Via Salaria, 715

I-00138 Roma

▼A2

Küpros

Υπουργείο Συγκοινωνιών και Έργων (Ministry of Communications and Works)

Τμήμα Πολιτικής Αεροπορίας (Department of Civil Aviation)

16, Griva Digeni Avenue

1429 Nicosia

Läti

Valsts akciju sabiedrība “Latvijas gaisa satiksme”

Mārupes pagasts

Rīgas starptautiskā lidosta

LV-1053

Leedu

Valstybės įmonė “Oro navigacija”

Rodūnės kelias 2,

LT-2023, Vilnius

Civilinės aviacijos administracija

Rodūnės kelias 2,

LT-2023, Vilnius

▼B

Luksemburg

Ministère des Transports

Direction de l'Aviation civile

L-2938 Luxembourg

▼A2

Ungari

Gazdasági és Közlekedési Minisztérium

(Ministry of Economy and Transport)

Légügyi Főigazgatóság

(General Directorate of Civil Aviation)

H-1400 Budapest

Pf. 87

HungaroControl Magyar Légiforgalmi Szolgálat

(HungaroControl Hungarian Air Navigation Services)

H-1675 Budapest/Ferihegy

Pf. 80

Malta

Malta Air Traffic Services Ltd

Kaxxa Postali 1

Ajruport Internazzjonali ta' Malta

Luqa LQA 05

▼B

Madalmaad

Luchtverkeersbeveiliging

Postbus 7601

NL-1118 ZJ Luchthaven Schiphol

▼A1

Austria

Austro Control GmbH

Schnirchgasse 11

A-1030 Wien

▼M1

Austria

Austro Control GmbH

Schnirchgasse 11

A-1030 Wien

▼A2

Poola

Polish Airports State Enterprise

Polish Air Traffic Agency

ul. Żwirki i Wigury 1

00-906 Warszawa

▼M1

Portugal

ANA-E.P. (Empresa Pública de Aeroportos e Navegação Aérea).

Rua D, Edifício 120

Aeroporto de Lisboa

P-1700 Lisboa

▼A2

Sloveenia

Ministrstvo za promet

(Ministry of Transport)

Uprava Republike Slovenije za civilno letalstvo

(Civil Aviation Administration of the Republic of Slovenia)

Kotnikova 19 a

SI-1000 Ljubljana

Slovakkia

Letové prevádzkové služby SR, š.p. Bratislava

(Air Traffic Services of the Slovak Republic)

Letisko M. R. Štefánika

823 07 Bratislava

▼A1

Soome

Ilmailulaitos/Luftfartsverket

P.O.Box 50

FIN-01531 Vantaa

Hangetega väikeste lennujaamade või -väljade tarvis võivad tegelda kohalikud ametiasutused või omanikud.

▼M1

Soome

Ilmailulaitos/Luftfartsverket

(CAA Finland)

PO Box 50

FIN-01531 Vantaa

▼A1

Rootsi

Luftfartsverket

S-601 79 Norrköping

▼M1

Rootsi

Swedish Civil Aviation Administration

Luftfartsverket

Vikboplan 11

S-601 79 Norrköping

▼M1

Ühendkuningriik

National Air Traffic Services Ltd

CAA House

45-59 Kingsway

UK-London WC2B 6TE